ปรึกษาค่ะ ปกติเป็นคนประจำเดือนมาไม่ปกติ ต้องพบแพทย์เป็นระยะและทานยา provera ทุกเดือน เพื่อให้ประจำเดือนมา หากเดือนไหนไม่ได้ทานก็จะไม่มา - เดือนกรกฎาคมมา 2ครั้ง ทานยาproveraหลังหมดยาประจำเดือนก็มาค่ะ แต่มีเพศสัมพันธ์จึงทานยาคุมฉุกเฉิน ทำให้ประจำเดือนมาอีกครั้ง (ไม่มีการหลั่ง และมีเพศสัมพันธ์เป็นครั้งสุดท้าย) ส่วนเดือนสิงหาคมและกันยายนไม่ได้ทานยา ประจำเดือนจึงไม่มา แต่ที่ผ่านมาประมาณ 10 วันจะมีเมือกปนเลือดออกมาขณะปัสสาวะและมีปวดหนวงๆบ้างบางครั้ง
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติอีกจากที่กล่าวมา การที่ประจำเดือนไม่มา อาจจะเกิดจากสาเหตุต่างๆเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล ผลข้างเคียงจากยาคุมฉุกเฉินก็ยังเป็นไปได้ แต่สุดท้ายแล้วก็ควรจะมาไม่เกิน35 วันจากรอบก่อนในเบื้องต้น ควรต้องยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ ควรไปยืนยันผลที่รพ.และหาความผิดปกติอื่นที่อาจเป็นสาเหตุต่อไป หากปัสสาวะปนเลือดด้วย อาจจะต้องตรวจปัสสาวะเพิ่มเติมดูว่ามีการติดเชื้อร่วมด้วยหรือไม่